రైతు బ్యాంకును ఏర్పాటు చేయాలి
- రాజ్యసభలో ప్రతిపక్షాలు
            న్యూఢిల్లీ : మహిళల కోసం మహిళా బ్యాంకు ఏర్పాటు చేసిన విధంగానే దేశానికి వెన్నెముక అయిన రైతుకు కూడా ప్రత్యేకంగా బ్యాంకును ఏర్పాటు చేయాలని శుక్రవారం ప్రతిపక్షాలు రాజ్యసభలో గళమెత్తాయి. రైతుల రుణాలను మాఫీ చేసి వారికి అండగా నిలవాలని డిమాండ్‌ చేశాయి. వ్యవసాయ రంగం అకాల వర్షాలతో, కరువుకాటకాలతో దుర్భర పరిస్థితిని అనుభవిస్తున్న నేపథ్యంలో రైతుకు బ్యాంకు చాలా అవసరమన్నారు. ఎమ్మెస్‌ స్వామినాథన్‌ కమిటీ సిఫార్సు చేసిన విధానాలు రైతులకు చాలా అవసరమని జెడియు నేత తెలిపారు.
దీని కోసం అధికార పక్షం బిజెపి, ప్రధాన ప్రతిపక్షం కాంగ్రెస్‌ దీర్ఘంగా ఆలోచించి నిర్ణయం తీసుకోవాలన్నారు. రైతు ఆత్మహత్య దేశానికి చేటు చేస్తుందన్నారు. వాతావరణ పరిస్థితులు, ప్రకృతి వైపరిత్యాలతో పంటలు కోల్పోయి రైతులు ఆత్మహత్యలు చేసుకుంటున్నారనీ, కేంద్రం వారికి సాయమందించాలని ఎస్పీ నేత నరేశ్‌ అగ్రవాల్‌ తెలిపారు. పంటలకు క్రాప్‌ ఇన్సూరెన్స్‌్‌ చేయించాలన్నారు. రైతులకు లోన్లు ఇచ్చి వాటిని ఉపసంహరించడం వల్ల వారికి ఎక్కువగా లాభం జరగటం లేదన్నారు. బ్యాంకుల్లో నిర్ధరక ఆస్తుల విలువ 2 శాతం నుండి 6 శాతానికి పెరగటానికి పారిశ్రామికవేత్తలే బాధ్యులనీ, రైతులు కానదన్నారు. రైతుల కోసం కిసాన్‌ బ్యాంక్‌ను ఏర్పాటు చేసి 1-2 శాతం వడ్డీకి రుణాలివ్వాలని అన్నారు. రైతు సమస్యపై ప్రధాని సమాధానమివ్వాలని డిమాండ్‌ చేశారు.
మీ స్నేహితులకు రికమెండ్ చెయ్యండి